Kumbensiyong Konstitusyonal ng Pilipinas ng 1934

Ang Kumbensiyong Konstitusyonal ng Pilipinas ng 1934 ay ang pagtitipon ng mga hinalal na delegado upang bumalangkas ng saligang-batas para pamahalaang itatatag na Komonwelt ng Kapuluang Pilipinas alinsunod sa Batas Tydings-McDuffie at Batas Blg. 4125 ng Lehislaturang Pilipino. Binuo ng 202 delegado ang kumbensiyon na hinalal ng 10 Hulyo 1934.

Mga delegado 
Isinabatas ng Lehislaturang Pilipino noong 26 Mayo 1934 ang Batas Blg. 4125 na nagpapatawag ng kumbensiyong konstitusyonal alinsunod sa Batas Tydings-McDuffie na ipinasa ng Kongreso ng Estados Unidos noong 24 Marso 1934. Naghalal ng tigalawang delegado ang bawat distritong pangkinatawan, tanging lalawigan sa Mindanao at Sulu, sub-probinsiya sa Mountain Province, at Lungsod Baguio noong 10 Hulyo 1934, matapos ito ipagpaliban ni Gobernador-Heneral Frank Murphy mula sa naunang itinakdang petsa. 

Magkatulad ang kuwalipikasyon sa pagkadelegado ng kumbensiyon at pagkakinatawan sa Lehislaturang Pilipino. Sa mga nahalal, 104 ay abogado, 23 magsasaká, labindalawang negosyante, walong manggagamot, limang edukador, tatlong manggagawang panlipunan, tigalawang accountant at ministrong relihiyoso, at tig-isang optometrista, agrimensor, at peryodista.

Pagtitipon

Sanggunian 

Mga Saligang Batas ng Pilipinas